**Утвърдил:**



|  |  |  |  |  |
| --- | --- | --- | --- | --- |
| **Таблица за направените предложения и възражения в процеса на обществено обсъждане на проект на насоки за кандидатстване по процедура чрез подбор на проектни предложения № BG06RDNP001-4.001 по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони за периода 2014-2020 г.** | | | | |
| **№** | **Данни на подателя** | **Дата на получаване** | **Коментар/Предложение** | **Становище на УО на ПРСР** |
| 1. | **Българска асоциация на консултантите по европейски програми** | 06.01.2023 г. | Управляващият орган на Програма за развитие на селските райони за периода 2014 - 2020 г. представи за обсъждане проект на Заповед за изменение на проект на заповед за изменение на Насоки за кандидатстване по процедура № BG06RDNP001-4.001 по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони за периода 2014-2020 г., с който се увеличава крайния срок за изпълнение на административните договори.  Членовете на БАКЕП изразяват своята подкрепа за планираната промяна, като предлагаме заедно с нея да се направи още една промяна в Насоките за кандидатстване. Предложението касае Условия за изпълнение на одобрени проекти Раздел I. Срок за изпълнение на одобрения проект и мониторингов период. и Раздел II. Критерии за допустимост, ангажименти и други задължения на бенефициентите  В Раздел I. е посочен краен срок за изпълнение на инвестиционните намерения съответно 24 или 36 месеца, а в Раздел II. т. 7.4 ангажимент на Бенефициентите е да: "..да подадат искане за окончателно плащане до изтичане на крайния срок за изпълнение на одобрения проект.  Нашето предложение е да се измени Раздел II. т. 7.4.....":  Срокът за подаване на заявката за плащане да се промени със следния текст: „Искане за окончателно плащане се подава в срок не по-късно от един месец след изтичане на срока за извършване на инвестицията, посочен в договора за предоставяне на финансова помощ.“  Аргументи:  - В настоящата ситуация, срокът за изпълнение на инвестициите по проекта реално е по-малък от този, посочен в Раздел I на Условията за изпълнение на одобрени проекти. Това скъсява още повече срока на проектите, при които реалният срок за изпълнение на инвестициите не е 36 месеца поради това, че са одобрявани по-късно от другите.  - Заявката за плащане е дейност извън срок на изпълнение и набавянето на документи като например разрешение за ползване при обекти със СМР от 1 категория изискващи държавна приемателна комисия често забавя предоставянето на изискуеми документи, което води до допълнително забавяне на процеса на изплащане на помощта.  Надяваме се да приемете това предложение и то да бъде приложено и към всички други процедури по всички мерки, по които предстои или все още не са изпълнени всички проекти. | **Не се приема.** Практиката по прилагане на подобен подход показва, че въвеждането на допълнителен срок за събиране и представяне на документи ще създаде забавяне в процеса по изплащане на помощта. Предложените в изменението срокове са съобразени и с крайния срок за изпълнение на ПРСР 2014-2020 г. |